- ભાણજી, બધુંય ભૂલી જાઓ. મારું જ પાપ મને આડું આવ્યું છે. મારી જ ભૂલથી ચોસાણ રઇ ગઈ છે. રાતે પાટ મંડાશે ને ચોસાણ નંઈ મળે તો શું થાશે એ વિચારથી ડરી ગઈ છું. ત્યાંથી માણસ અંઈ આવીને લઇ જાય ત્યાં લગી અડધી રાત વીતી જાય. તમને તો ખબર છે ત્યાં સુધી બધાનું શું થાશે ? ભગત ભૂખ્યા રે’શે. એનું નીમ તૂટશે. એ સતિયા જીવનું હૈયું દુભાશે એનું બધું પાપ મારા માથે આવશે. તમારી પાસે ફટફટિયું છે. તમને અલખધણીના સોગન છે આ કામ ઝટ કરો. ચોસાણ નંઈ પોંચે તો સાતેય ભવ હું નરકમાં પડીશ. હું તમને હાથ જોડું છું. આ ચોસાણ મકડા પોંચાડો.